text: قصص جرائم القتل الغامضة
text: #000001
text: قصص مرعبة حقيقية عن المدارس 1
text: #000004
text: سكطعش5 فبراير، 2020قصص رعب
text: #000005
text: قصص مرعبة حقيقية عن المدارس
text: #000006
text: بتزكر احداث هي القصة وكأنها صارت امبارح تفاصيلها ما بترح من بالي، بيوم من الأيام صحيت متأخر على المدرسة لاني نسيت اشغل المنبه قبل ما انام، كان المفروض اني اكون عند باص المدرسة الساعة 7:35 صباحاً وانا صحيت الساعة 7:27 فكنت مستعجل كتير اخدت اغراضي واكتبي وطلعت من البيت بسرعة بدون ما افطر او اغسل وجهي او اعمل اي شي
text: #000007
text: وصلت على اخر لحظة قبل ما يمشي الباص وشفت اخر ولد ركب بالباص، صرت اصرخ واقلهم انتظروني بس يمكن بسبب صوت الباص ما حدا سمعني حاولت اني اركض و الوح بايدي لشوفير الباص لحتى يوقف ويخليني اطلع بس مع الاسف الشوفير شافني من مراية الباص ونظرلي نظرة غريبة وكأنه بيقلي هي ضريبة التاخير، والشوفير شافني وما خلاني اطلع وتركني بالشارع متأخر وماعندي وسيلة اروح فيها للمدرسة
text: #000008
text: بهاد الوقت كان عمري 10 سنين وبحياتي ما استخدمت المواصلات العامة وحتى لو اني قررت استخدمها ما كان معي مصاري لحتى اطلع بالباص العام،كان خايف كتير لانو بعرف انو امي ممكن تقتلني لو اتصل فيها الاستاذ وقلها اني غبت عن المدرسة، قعدت على الرصيف بالشارع ومالي عارف ايش اعمل
text: #000010
text: في هي اللحظة شعرت بشعور كتير غريب، مابعرف شلون بدي اوصفه بس هاد الشعور كان كتير بشع واول مرة بحس بهيك شي غريب، فجأة سمعت صوت سيارة رفعت راسي لحتى اشوفها شفت شاحنة بيك اب عم تمشي الى اتجاهي ببطئ ولما قربت مني زجاج الشباك انفتح وشفت شخص كبير بالسن لابس قبعة لونها احمر وكانت وسخة وسخة كتير..لما فتح الشباك صار يطلع فيني ويبتسم واسنانه كانت كلها مكسرة
text: #000011
text: بعد هي النظرة الي استمرت لدقائق الشخص هاد سألتي انت ليش هون صاير معك شي؟ فأنا جاوبته قلتله أي راح علي باص المدرسة، قبل ما يرد علي ضل ساكت لمدة دقيقة أو دقيقتين وسألني اذا بدي انو يوصلني على المدرسة
text: #000012
text: هلأ انا كنت بعرف انو لازم ما اطلع مع حدا غريب بالسيارة ولا اقبل هيك شي بس بنفس الوقت كنت مزعوج من الشوفير هداك الي شافني وما وقف وما كان بدي امي تبهدلني لانو مارحت على المدرسة فجاوبت الشخص وقلتله أي وصلني على المدرسة
text: #000013
text: اخدت اغراضي ورحت ركبت السيارة ولما ركبت تفاجئت انو السيارة من جوا وسخة كتير وكلها علب اكل قديمة وريحتها بشعة، فحاولت اني افتح الشباك لحتى يدخل هوا نضيف، فقلي الرجل انو الشباك خربان مابينفتح ولا حتى الباب بينفتح من جوا
text: #000014
text: انا بلشت اندم لاني طلعت معه وهاد، واتوقع هو كان عارف اني ندمت او اني خايف لانو كانت عيونه دائماً علي، فرجع سألني نفس السسؤال فلي بدك تروح على المدرسة قلتله اي خدني على المدرسة، هاد الشخص ابتسم وصار وبلش يسوق السيارة
text: #000015
text: لما شافني قلي هاد القوس لبنتي اسمها جيسكا وانا تارك هاد القوس عندي لحتى اتذكرها دائماً ،طبعاً اثناء الحديث بلشت الاحظ انو الرجل هاد عم يمشي بطريق غير الطريق الي بيمشي منه باص المدرسة، بس ما بعرف ليش كان مخي مو راضي يشتغل وما اهتميت كتير وسألته وينها بنتك اييش صرلها
text: #000017
text: الرجل هاد كان دائماً كل ما احكي معه شي ياخد وقت لحتى يرد علي وفعلا بعض ما ضل صافن دقيقة تقريباً قلي انو بنته ماتت بحادث سيارة بتعرف انت الطرق خطيرة وخصوصاً بهي المدينة الشوارع زحمة كتير
text: #000018
text: كالعادة كان الرجل ينظرلي نظرات طويلة وسالأني عن عمري، جاوبته عمري عشرة، قلي حتى بنتي جيسكا لما ماتت كان عمرها عشر سنين، انا ملامحي صارت غريبة جداً كنت معصب وخايف ومتلبك وكل المشاعر ففي نفس الوقت وهاد الشي ظهر على وجهي وهو لاحظ هاد الشي
text: #000020
text: سألني انت منيح ؟ في شي؟ ما جاوبته لانو ما كنت مركز معه كنت ملتهي بالفرجة على الشارع من الشباك، بعد دقايق شفت المدرسة حسيت بارتياح لانو هاد الرجل طلع موكذاب ووصلنا على المدرسة ولما جيت انزل فعلا الباب ما كان بيفتح من جوا، فنزل هو من سيارته وطلع لحتى يفتحلي الباب
text: #000021
text: انزلت من السيارة والرجل سلم علي وشغل سيارته ومشي، انا لحد الآن ما بعرف ليش هاد الشعور الغريب والمخيف الي اجاني مع انو الشخص هاد كان صادق وفعلاً وصلني على المدرسة
text: #000022
text: بس لما دخلت للمدرسة اعرفت ليش اجاني هاد الشعور، لما دخلت المدرسة شفت الاساتذة وكل الي موجودين بالمدرسة عم يبكوا ، ماعرفت ليش لبعد شوي لما سألت عن الموضوع قالولي انو الباص الي تركني ومشي ، تعرض لحادث سير وهو بالطريق وكل الي موجودين الشوفير والطلاب ماتوا
text: #000023
text: قصة: خطفها من داخل سيارتها!
text: #000026
text: اترك ردّاًإلغاء الرد
text: #000027